text: Windsurfer måtte hentes med helikopter
  08 juli 2017 kl. 20.07
  En 55-årig windsurfer, hvis mast knækkede, fik sig reddet i land på Langli i Ho Bugt. Men han kunne ikke komme derfra og måtte hentes af en redningshelikopter. 
  Masten på windsurferen knækkede cirka 200 meter fra Langli inde midt i Ho Bugt. Den 55-årige kunne vade ind på Langli med sit surfbræt, fordi der ikke var så dybt. Men hans telefon virkede ikke. Samtidig blev hans to kammerater bekymrede, fordi de ikke have set eller hørt fra ham i over en time.
  - Vejret gjorde, at han ikke kunne komme over til Hjerting Strand, hvor han var sejlet ud fra, siger vagtchef Erik LIndholdt til TV SYD. Der var simpelthen for  dybt.
  De to kammerater gik igang med at lede. Samtidig ankom redningshelikopteren, som hurtigt lokaliserede ham på Langli.
  - Helikopteren landede og tog ham med. Han blev fløjet tilbage til Hjerting Strand, fortæller vagtchefen.
  